# 

# Úvod

Hour of Code™ je globálne hnutie, ktoré začala nezisková organizácia Code.org a do ktorého sa zapojili desiatky miliónov mladých ľudí vo viac ako 180 krajinách. Cieľom kampane Hour of Code™ je demystifikovať programovanie a povzbudiť ľudí, aby sa naučili jeho základy. Tím Minecraft je nadšený tým, že spolupracuje s organizáciami Code.org a Microsoft Philanthropies, aby mladým ľuďom poskytol príležitosť naučiť sa základy programovania so značkou, ktorú poznajú a majú radi.

# Kurz Minecraft Hour of Code™

V kurzoch Minecraft sa používajú postavičky a koncepty z videohry Minecraft, nejde ale o samotnú hru. V prípade kampane Hour of Code™ vývojári spoločnosti Minecraft spolupracovali s pedagógmi a organizáciou Code.org. Spoločne vytvorili kurz inšpirovaný hrou Minecraft, ktorý predstavuje hráčom základné koncepty programovania.

Tri rôzne kurzy programovania Minecraft nájdete na adrese [www.code.org/minecraft](http://www.code.org/minecraft)

* Minecraft Hour of Code™ Adventure
* Minecraft Hour of Code™ Designer
* ***Novinka!*** Minecraft Hour of Code™ Hero’s Journey (14. november 2017)

Nový kurz Minecraft predstaví hráčov Agentovi a ponúka viac ako 10 úrovní, kde sa hráči naučia používať slučky, ladenie a funkcie. Tým, že sa naučia tieto základné koncepty programovania, dokážu hráči navrhnúť svoje vlastné riešenia hádaniek a môžu sledovať, ako Agent vykoná ich naprogramované príkazy. Kurz zahŕňa aj voľný čas na preskúmanie konceptov programovania, ktoré sa účastníci naučili počas hrania, aby mohli tieto koncepty hlbšie pochopiť.

# Učebné ciele

Študent:

1. Pochopí, že počítače vykonávajú pokyny postupne;
2. Vytvorí zoznam pokynov, ktoré dokončia úlohu;
3. A vyskúša riešenia na dokončenie úlohy.

V rámci kurzu sa skúmajú tri základné koncepty počítačového programovania. Študent využije:

1. Slučky na vykonávanie efektívnych blokov kódu;
2. Ladenie na otestovanie chýb a zistenie, prečo sa vyskytujú;
3. A funkcie na skombinovanie ďalších pokynov do jedného kódu.

**Výzva!** Hráči môžu hrať náročnejšiu verziu Diamond Path, v ktorej môžu v každej úrovni získať diamant riešením ďalších problémov s programovaním.

# Zapojenie sa do udalosti Minecraft Hour of Code™

## Účastníci potrebujú:

* **Počítač** s moderným prehliadačom. Študenti môžu tiež pracovať spoločne a zdieľať zariadenia. Podrobnosti o oprávnených operačných systémoch a prehliadačoch nájdete na stránke [www.code.org/minecraft](http://www.code.org/minecraft).
* **Prístup na internet**. Odporúča sa internetové pripojenie s rýchlosťou aspoň 15 MB/s.
* Vzhľadom na zabudované videá sa odporúčajú **slúchadlá**.

## Prednášajúci potrebujú:

* **Prístup na internet.** Odporúča sa internetové pripojenie s rýchlosťou aspoň 15 MB/s.
* Premietať **powerpointovú prezentáciu**, aby si účastníci mohli snímky jasne prezrieť.
* Informujte účastníkov, že prístup k svojim certifikátom môžu získať kedykoľvek po ukončení kurzu Minecraft Hour of Code™.

## Prezentačné materiály:

Hlavným účelom podujatia je, aby sa účastníci zapojili do kurzu. Ak chcete svoje podujatie správne viesť, použite powerpointovú prezentáciu *Udalosť Minecraft Hour of Code™*, ktorá obsahuje poznámky prednášajúceho na každej snímke a návrhy na jej prispôsobenie pre účastníkov podujatia.

* Existujú dve verzie prezentácie podujatia, ktoré sú prispôsobené pre mladších a starších účastníkov. Vyberte si verziu, ktorá je vhodná pre vaše publikum.
* Väčšina snímok v prezentácii má byť zobrazená krátko, aby sa podporila svižná konverzácia, ktorá publikum zaujme.

# Tipy a triky

## Pripravte sa na neočakávané

Pred podujatím si vytvorte plán B. Ak nič neprebehne podľa očakávania, čo budete robiť so svojimi účastníkmi? Čo urobíte napríklad v prípade zlyhania internetu? Možno budete chcieť, aby sa dalo v odpojenej aktivite pokračovať. Ďalšie informácie sa dozviete na lokalite <https://code.org/curriculum/unplugged>.

### Ak máte viac ako hodinu ...

* Vyzvite študentov, aby pokračovali v tvorbe poslednej hádanky a predĺžili tak dobu hrateľnosti.
* Vyzvite študentov, aby znovu skúsili riešiť všetky hádanky, teraz však iným spôsobom.
* Rozšírte používanie otázok skupinovej diskusie zahrnutých v prezentácii k podujatiu.
* Preskúmajte ďalšie kurzy Minecraft, Adventure a Designer. Každý kurz Minecraft predstavuje rôzne koncepty programovania a kurzy je možné absolvovať v ľubovoľnom poradí.

### Ak máte menej ako hodinu ...

* Ak máte 30 minút: Preskočte hádanky v kurze.
* Niektoré z otázok skupinovej diskusie zahrnuté v prezentácii vylúčte.

Zvážte nasledujúce návrhy...

* Používajte slovo Vy namiesto slova Každý, čím zdôrazníte, že programovanie a informatika sú pre každého.
* Po 15 minútach hry pochváľte skupinu za riadky s kódmi, ktoré účastníci napísali – programovanie je výzva!
* Ak pracujete s obmedzeným počtom počítačov alebo mladým publikom, skúste pracovať v skupinách a vystriedajte jednotlivých účastníkov pri klávesnici.
* Nepoužívajte stereotypné obrázky zobrazujúce iba mužov. Štúdie ukázali, že aj taká maličkosť, ako muž na plagáte sci-fi filmu dokáže znížiť záujem žien.
* Modelové príklady sú dôležité! Použite príklady programátorov a počítačových vedcov, ktorí sa najviac približujú vášmu publiku.
* Nehovorte, že programovanie je jednoduché. Programovanie je výzvou, ale zároveň je zábavné! Dbajte, aby ste potvrdili,   
  že zvládnuť programovanie je možné a že účastníci kurzu ho zvládnu.

# Najčastejšie otázky

1. **Môžem pokračovať v hraní kurzov Minecraft aj po skončení kampane Hour of Code™?** Áno**,** ktokoľvek si môže kedykoľvek opätovne zahrať kurzy Minecraft Hour of Code™ na ľubovoľnom zariadení.
2. **Čo môžu študenti robiť s kódom, ktorý vytvoria?** Vyzvite ich, aby zdieľali svoj kód s rodinou a priateľmi prostredníctvom sociálnych médií alebo e-mailu. Ak majú prístup k hre Minecraft: Education Edition alebo Minecraft pre Windows 10, môžu importovať kód, aby videli svoje výtvory fungovať v skutočnej hre.
3. **Kde nájdem zdroje na ďalšie študovanie informatiky?** Ak chcete preskúmať ďalšie spôsoby, ako priviesť informatiku do vašej komunity, navštívte stránku <https://www.microsoft.com/digitalskills>.
4. **Je Minecraft k dispozícii na používanie v školách?** Áno. Hra Minecraft: Education Edition je vytvorená pre školy a je vybavená nástrojmi na riadenie vyučovacích hodín, rozvrhmi hodín a podobne. Ak sa chcete dozvedieť viac o tom, ako pedagógovia používajú Minecraft: Education Edition na podporu zručností 21. storočia v triede, prejdite na stránku [www.education.minecraft.net](https://education.minecraft.net).